लगातार मार्च, अप्रैल और मई में एक्सीडेंट और इनमें मरने वालों की संख्या बढ़ रही है. इसी के चलते इस बार सड़क सुरक्षा का कार्यक्रम अप्रैल में आयोजित किया गया. जबकि इससे पहले यह कार्यक्रम जनवरी में होता रहा है. दुर्घटनाओं को रोकने के लिए सभी स्टेट अपने लेवल से प्रयास कर रहे हैं. इसको लेकर रोड सेफ्टी से जुड़े कई विभाग जल्द ही एक साथ बैठक करेंगे. इसमें पीडब्लूडी, नेशनल हाइवे अथॉरिटी, ट्रैफिक पुलिस, पुलिस, स्वास्थ्य और नगर निगम के अधिकारी शामिल होंगे. सड़क सुरक्षा के बाद इस पर तेजी से काम किया जाएगा.